2

LIETUVOS RESPUBLIKOS EKONOMIKOS IR INOVACIJŲ MINISTERIJA

2022–2030 METŲ EKONOMIKOS TRANSFORMACIJOS IR KONKURENCINGUMO PLĖTROS PROGRAMOS PAŽANGOS PRIEMONĖS NR. Nr. 05-001-01-05-07 „SUKURTI NUOSEKLIĄ INOVACINĖS VEIKLOS SKATINIMO SISTEMĄ“ VEIKLOS „20. DIDINTI ĮMONIŲ PAJĖGUMUS INVESTUOTI Į INOVATYVIŲ PRODUKTŲ, SKIRTŲ GYNYBOS IR SAUGUMO SEKTORIUI, KŪRIMĄ IR VYSTYMĄ“ POVEIKLĖS „20.1 DIDINTI ĮMONIŲ PAJĖGUMUS INVESTUOTI Į INOVATYVIŲ PRODUKTŲ, SKIRTŲ GYNYBOS IR SAUGUMO SEKTORIUI, KŪRIMĄ IR VYSTYMĄ (SOSTINĖS REGIONAS)“ IR „20.2. DIDINTI ĮMONIŲ PAJĖGUMUS INVESTUOTI Į INOVATYVIŲ PRODUKTŲ, SKIRTŲ GYNYBOS IR SAUGUMO SEKTORIUI, KŪRIMĄ IR VYSTYMĄ (VIDURIO IR VAKARŲ LIETUVOS REGIONAS)“ PROJEKTŲ ATRANKOS KRITERIJŲ DERINIMAS

	Ar gauta pastabų ir (ar) pasiūlymų?
Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma
	|X|
 Taip |_|
 Ne

	Ar į visas pastabas ir (ar) pasiūlymus atsižvelgta?
Jei atsižvelgta į visas pastabas ir (ar) pasiūlymus, žemiau esanti lentelė nepildoma
	|_| Taip |X|
 Ne 



	Nr.
	Institucija
	Pastabos ir pasiūlymai
	Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus

	1.
	UAB „Luna rootics“
	Atkreipiame dėmesį, kad projektų atrankos kriterijuose vartojamos dvi skirtingos sąvokos – verslo planas ir MTEP verslo planas. Pavyzdžiui, 1 ir 3 specialiuosiuose projektų atrankos kriterijuose nurodomas verslo planas, o 4 ir 8 prioritetiniuose kriterijuose nurodomas MTEP verslo planas. Atsižvelgiant į tai, prašome patikslinti, ar pareiškėjai kartu su paraiška turės pateikti abu dokumentus, ar tik vieną iš jų. Jeigu numatoma, kad turi būti teikiamas vienas iš šių dokumentų, prašome paaiškinti, kokiais atvejais turės būti teikiamas „verslo planas“, o kokiais – MTEP verslo planas. Ar dokumento pasirinkimas priklausys nuo pradinio ir planuojamo pasiekti technologinės parengties lygio (TPL), numatomų vykdyti MTEP veiklų pobūdžio ar kitų aplinkybių? Jeigu bus reikalaujama pateikti abu dokumentus, prašome paaiškinti jų paskirties ir turinio skirtumus, siekiant išvengti informacijos dubliavimo ir perteklinės administracinės naštos pareiškėjams. Siūlome projektų finansavimo sąlygų apraše aiškiai nustatyti, kokiais atvejais ir kokius dokumentus pareiškėjai privalės pateikti, bei užtikrinti nuoseklų šių dokumentų įvardijimą visuose projektų atrankos kriterijuose.
	Atsižvelgta ir paaiškinta. 
Projektų atrankos kriterijai pakoreguoti atitinkamai: 
1 kriterijus:
<...Atitiktis kriterijui vertinama pagal projektų įgyvendinimo plano (toliau – PĮP) informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, MTEP verslo planą....>
3 kriterijus:
<...Atitiktis kriterijui vertinama pagal PĮP informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, ir MTEP verslo planą....>
7 kriterijus:
<... Atitiktis kriterijui vertinama pagal PĮP informaciją ir kartu su PĮP pateikiamą užpildytą priedą, nurodytą projektų finansavimo sąlygų apraše, MTEP verslo planą....>
Pareiškėjai kartu su projektų įgyvendinimo planu (PĮP) privalės pateikti tik vieną iš minėtų dokumentų t. y. MTEP verslo planą su visais privalomais priedais, parengtą pagal kvietime teikti PĮP pateiktus rekomenduojamus formos ir turinio reikalavimus. Dokumento pasirinkimas nepriklauso nuo pradinio ir planuojamo pasiekti technologinės parengties lygio (TPL).

	2.
	
	Pagal 3 specialųjį kriterijų finansavimas numatomas technologijoms, kurių pradinis technologinės parengties lygis (TPL) yra ne žemesnis kaip 4. Atkreipiame dėmesį, kad nuo 4 TPL vystoma technologija dar nėra parengta komercinimui, o projekto įgyvendinimo metu gali būti siekiama tik aukštesnio technologinės parengties lygio, nepasiekiant rinkai parengto produkto stadijos. Atsižvelgiant į tai, prašome paaiškinti, kokia yra verslo plano rengimo logika ir paskirtis, kai finansavimo objektas yra dar tik vystoma technologija, kurios komercinimas projekto įgyvendinimo laikotarpiu nėra numatomas? Siūlome verslo plano reikalavimus diferencijuoti pagal pradinį ir planuojamą pasiekti TPL, ankstyvesniuose technologijos vystymo etapuose orientuojantis į tolesnio technologijos vystymo ir galimo komercinimo perspektyvas, o ne į konkrečius pardavimo ar komercinimo rezultatus.
	Paaiškinta. 
Nustatytas kriterijus padės atrinkti tuos projektus, kuriuose  iki PĮP pateikimo jau yra nustatyti esminiai parametrai produktui kurti, įrodytas koncepcijos įgyvendinamumas. Todėl įgyvendinant projektus atitinkamai bus kuriami rinkai patrauklesni, komerciškai naudingesni produktai, prisidedantys ne tik prie MTEP ir inovacijų didinimo, komercinių žinių kūrimo, bet ir efektyviausiai padedantys pasiekti Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslus.
4 ar aukštesnio TPL siekimas nereiškia, kad projekto rezultatas privalo būti rinkai parengtas komercinis produktas. Projekto metu gali būti vystomas ir tobulinamas produktas ar technologija, kuriamas prototipas, atliekami bandymai ir kt.
MTEP verslo plano forma ir reikalavimai visiems pareiškėjams yra vienodi. MTEP verslo planas su visais privalomais priedais, parengtas pagal kvietime teikti PĮP pateiktus rekomenduojamus formos ir turinio reikalavimus reikalingas administruojančiai institucijai atliekant projekto vertinimą.

	3.
	
	Siūlome peržiūrėti kriterijaus vertinimo metodiką, pagal kurią produkto komercinimo potencialas siejamas su technologinės parengties lygiu prieš projekto pradžią ir projekto pabaigoje. Atkreipiame dėmesį, kad technologinės parengties lygis savaime neparodo produkto komercinio potencialo, kadangi jis apibūdina technologijos brandą, bet ne jos paklausą, konkurencinį pranašumą, praktinio pritaikymo galimybes ar rinkos poreikį. Pagal siūlomą metodiką aukštesnis įvertinimas būtų suteikiamas projektams, kurių technologinės parengties lygis yra aukštesnis, tačiau tai nebūtinai reiškia didesnį komercinį potencialą. Ankstesnėse technologinės parengties stadijose esančios inovatyvios technologijos gali pasižymėti reikšmingai didesniu technologiniu išskirtinumu, rinkos potencialu ir strategine svarba gynybos sektoriui. Taip pat svarbu atsižvelgti į gynybos ir dvejopo naudojimo (angl. dual-use) technologijų komercinimo specifiką. Šių technologijų potencialių pirkėjų ratas gali būti gerokai siauresnis nei įprastų civilinei rinkai skirtų inovatyvių produktų. Net ir dvejopo naudojimo technologijos, turinčios pritaikymo galimybių civiliniame sektoriuje, dėl savo techninių charakteristikų, specializuotos paskirties, eksporto kontrolės reikalavimų ar kitų reguliacinių apribojimų gali būti komerciškai orientuotos į santykinai nedidelį specializuotų pirkėjų segmentą. Gynybos sektoriuje technologijų komercinimo galimybės taip pat priklauso nuo galutinių naudotojų poreikių, integracijos į esamas sistemas, bandymų ir validavimo procedūrų, ilgų viešųjų pirkimų ciklų bei kitų specifinių patekimo į rinką sąlygų. Todėl vien pagal prognozuojamą rinkos dydį, potencialių klientų skaičių ar pardavimo apimtis vertinamas komercinis potencialas gali būti neproporcingai mažas, palyginti su technologijos strategine reikšme, inovatyvumu ir kuriama pridėtine verte valstybės gynybos pajėgumams. Manome, kad gynybos ir dvejopo naudojimo technologijų komercinimo potencialas turėtų būti vertinamas atsižvelgiant į šio sektoriaus specifiką, o ne vien pagal tradicinius civilinių technologijų komercinio patrauklumo rodiklius. Siūlome produkto komercinimo potencialą vertinti kompleksiškai, atsižvelgiant į pagrįstą rinkos ir galutinių naudotojų poreikį, technologijos išskirtinumą, numatomą praktinį pritaikomumą, konkurencinius pranašumus, strateginę reikšmę gynybos sektoriui ir tolesnio vystymo bei komercinimo perspektyvas. Technologinės parengties lygį siūlome laikyti vienu iš vertinimo elementų, bet ne vieninteliu komercinio potencialo rodikliu.
	Neatsižvelgta. 
Aukštesnis TPL laikomas vienu iš veiksnių, didinančių kuriamo produkto ar technologijos komercinimo tikimybę, kadangi jis rodo didesnį technologijos brandumą, patikrintą veikimą ir mažesnę technologinę riziką pereinant prie praktinio taikymo
Nustatytas kriterijus padės atrinkti tuos projektus, kuriuose  iki PĮP pateikimo jau yra nustatyti esminiai parametrai produktui kurti, įrodytas koncepcijos įgyvendinamumas. Todėl įgyvendinant projektus atitinkamai bus kuriami rinkai patrauklesni, komerciškai naudingesni produktai, prisidedantys ne tik prie MTEP ir inovacijų didinimo, komercinių žinių kūrimo, bet ir efektyviausiai padedantys pasiekti Investicijų programos 11 specialiojo prioriteto „Gynybos ir saugumo pramonės stiprinimas“ 11.1 uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslus.
Patikslintas projektų atrankos kriterijaus pavadinimas: 
<....4. Projekto įgyvendinimo metu sukurtų produktų komercinimo potencialas. 4. Numatomų sukurti produktų technologinė branda....>

	4.
	
	Siūlome peržiūrėti kriterijaus vertinimo metodiką, pagal kurią pareiškėjo patirtis įgyvendinant MTEP veiklas vertinama išimtinai pagal per paskutinius vienus finansinius metus Valstybės duomenų agentūrai deklaruotas MTEP išlaidas. Atkreipiame dėmesį, kad jaunos, inovatyvias technologijas kuriančios įmonės neretai vykdo MTEP veiklas ir investuoja į jas nuosavas lėšas, tačiau šių išlaidų atskirai nedeklaruoja dėl papildomos administracinės naštos ir ribotos tiesioginės tokio deklaravimo naudos ankstyvaisiais įmonės veiklos etapais. Viena iš priežasčių yra tai, kad jaunos technologijų įmonės ankstyvaisiais veiklos metais dažnai dar negeneruoja apmokestinamojo pelno, todėl negali iš karto pasinaudoti su MTEP išlaidomis susijusių pelno mokesčio lengvatų ekonomine nauda. Nors MTEP išlaidų deklaravimas Valstybės duomenų agentūrai ir mokestinių lengvatų taikymas yra atskiri procesai, ribotos galimybės pasinaudoti mokestinėmis paskatomis mažina įmonių motyvaciją diegti papildomus MTEP išlaidų identifikavimo ir apskaitos procesus. Pažymėtina, kad technologijas kuriantiems startuoliams MTEP veiklos dažnai yra pagrindinė įmonės veiklos dalis, o su jomis susijusios išlaidos gali sudaryti apie 70 proc. ar net daugiau visų įmonės veiklos išlaidų. Reikšmingą šių išlaidų dalį sudaro MTEP veiklas vykdančių darbuotojų darbo užmokestis, kadangi ankstyvaisiais technologijų vystymo etapais pagrindiniai įmonės ištekliai skiriami technologijų kūrimui, prototipavimui, bandymams ir tobulinimui. Todėl faktinė įmonės MTEP veiklų vykdymo apimtis ir sukaupta kompetencija gali būti pagrindžiama ne tik deklaruotomis MTEP išlaidomis, bet ir įmonėje įsteigtomis MTEP veikloms vykdyti skirtomis darbo vietomis, darbuotojų pareigybėmis, jų funkcijomis bei faktiškai vykdomomis technologijų kūrimo ir vystymo veiklomis. Manome, kad siūloma vertinimo metodika gali sudaryti nepalankias konkurencines sąlygas jaunoms, sparčiai augančioms gynybos technologijų įmonėms, kurios faktiškai vykdo MTEP veiklas ir tam skiria reikšmingą dalį savo finansinių bei žmogiškųjų išteklių, tačiau dėl pirmiau nurodytų aplinkybių nėra deklaravusios patirtų MTEP išlaidų Valstybės duomenų agentūrai. Siūlome numatyti alternatyvią galimybę pagrįsti pareiškėjo MTEP patirtį, pateikiant darbo sutartis, pareigybių aprašymus, dokumentus apie MTEP veikloms vykdyti skirtus etatus, MTEP projektų vykdymo dokumentaciją ir kitus objektyvius įrodymus, leidžiančius nustatyti, kad įmonė faktiškai vykdo MTEP veiklas ir joms skiria atitinkamus išteklius. Taip pat siūlome numatyti galimybę MTEP išlaidas pagrįsti apskaitos dokumentais, net jeigu jos anksčiau nebuvo deklaruotos Valstybės duomenų agentūrai, bei atsižvelgti į einamųjų metų faktiškai patirtas MTEP išlaidas. Atkreipiame dėmesį, kad vienas iš šios finansavimo priemonės tikslų yra didinti įmonių pajėgumus investuoti į MTEP veiklas gynybos ir saugumo sektoriuje. Todėl projektų atrankos kriterijai turėtų skatinti naujų MTEP pajėgumų kūrimą ir technologijų vystymą, o ne sudaryti prioritetines sąlygas išimtinai įmonėms, kurios jau turi nusistovėjusius MTEP išlaidų deklaravimo procesus.
	Neatsižvelgta.
Šiuo atveju darbo sutartys, pareigybių aprašymai, dokumentai apie MTEP veikloms vykdyti skirtus etatus, MTEP veiklų vykdymo dokumentacija arba faktiškai patirtos MTEP išlaidos nėra tinkami dokumentai MTEP patirčiai pagrįsti, kadangi  įmonės juos pateiks skirtingus ir bus sudėtinga įvertinti už ką skirti papildomus prioritetinius balus. Šiuo metu rengiamame projektų finansavimo sąlygų apraše (PFSA), kurio projektas bus skelbiamas viešam aptarimui su socialiniais– ekonominiais partneriais, bus aiškiai detalizuota kaip bus diferencijuojami prioritetiniai balai tuo atveju, kai pareiškėjai Valstybės duomenų agentūrai bus deklaravę skirtingas sumas išlaidų į MTEP.

	5.
	UAB „Unmanned Defense Systems“
	Siūlome atsisakyti prioritetinio projektų atrankos kriterijaus Nr. 8 „Projekto įgyvendinimo metu bendradarbiaujama su mokslo ir studijų institucija“.
Manome, kad pats bendradarbiavimo su mokslo ir studijų institucija faktas savaime neparodo didesnės projekto MTEP kokybės, technologinio potencialo ar rezultatyvumo, todėl neturėtų būti savarankiškas pagrindas projektui suteikti prioritetinius balus.
Gynybos ir saugumo technologijų sektoriuje reikalinga MTEP kompetencija dažnai yra sukaupta pačiose technologijų įmonėse. Tokiu atveju mokslo ir studijų institucijos įtraukimas į projektą gali nesukurti papildomos technologinės vertės, o prioritetinių balų suteikimas už tokį bendradarbiavimą gali paskatinti pareiškėjus įtraukti MSI formaliai – siekiant aukštesnio projekto įvertinimo, o ne dėl objektyvaus MTEP poreikio.
Be to, papildomo projekto partnerio įtraukimas gali didinti projekto administracinę ir koordinavimo naštą, apsunkinti intelektinės nuosavybės, technologinės informacijos ir atsakomybių valdymą bei lėtinti sprendimų priėmimą. Šie aspektai ypač aktualūs gynybos ir saugumo technologijų projektuose, kuriuose svarbus konfidencialumas, greitas technologinių sprendimų iteravimas ir aiški kuriamų rezultatų kontrolė.
Pažymėtina ir tai, kad pareiškėjo kompetencija kuriamo produkto srityje jau yra vertinama atskiru prioritetiniu kriterijumi Nr. 5 „Pareiškėjo kompetencija kuriamo produkto srityje“. Todėl stiprią vidinę MTEP kompetenciją turintis pareiškėjas neturėtų būti vertinamas mažiau palankiai vien todėl, kad projekto veikloms įgyvendinti jam objektyviai nėra reikalingas MSI partneris.
Atsižvelgiant į tai, siūlome kriterijaus Nr. 8 atsisakyti ir projektų prioritetą nustatyti pagal jų technologinę kokybę, pareiškėjo kompetenciją, MTEP turinį ir numatomus rezultatus, o ne pagal konkretaus tipo institucijos dalyvavimą projekte.
	Neatsižvelgta.
Vystant MTEP veiklas yra labai svarbus bendradarbiavimas su partneriais, kadangi tokiu būdu sudaromos galimybės ne tik tarpusavyje (tarp įmonių ir įmonių, tarp įmonių ir MSI),  keistis žiniomis ar technologijomis bet ir pasidalinti rizikomis bei sukurtais rezultatais. 
Projektų atrankos kriterijus pakoreguotas atitinkamai:
<.... 8. Projekto įgyvendinimo metu veiksmingai bendradarbiaujama su mokslo ir studija institucija partneriais....>
<...Prioritetinis balas suteikiamas tiems projektams, kuriuose įgyvendinant projekto veiklas bus veiksmingai bendradarbiaujama su mokslo ir studijų institucija (toliau – MSI) partneriais. Priešingu atveju balai nėra skiriami. MSI suprantama taip, kaip ji apibrėžta Lietuvos mokslo ir studijų įstatyme XI-242 Lietuvos Respublikos mokslo ir studijų įstatymas Veiksmingas bendradarbiavimas suprantamas taip, kaip jis apibrėžtas Reglamento (ES) Nr. 651/2014 2 straipsnio 90 punkte ir yra išlaikomos sąlygos, aprašytos šio reglamento 25 straipsnio 6 punkto b papunkčio i) dalyje.
Vertinant pareiškėjo bendradarbiavimą, su MSI, remiamasi jungtinės veiklos sutartimi dėl projekto veiklų įgyvendinimo ir MTEP verslo planu.....>

	6.
	Lietuvos pramonininkų konfederacija
	1. Projekto įgyvendinimo metu planuojamas (-i) kurti produktas (-ai) ir (arba) technologija (-os) gynybos ir saugumo pramonės srityje.
Aprašyme pateikiamas projektų įgyvendinimo metu planuojamų kurti (1) produktų ir (arba) (2) technologijų sąrašas, atitinkantis vieną iš toliau nurodytų gynybos ir saugumo pramonės srities tematikų, atspindinčių Lietuvos kariuomenės identifikuotus gynybos inovacijų poreikius. Tačiau, mūsų nuomone, ne viskas, kas įvardyta sąraše, gali būti priskiriama (1) produktui arba (2) technologijai (vertinant pagal pateiktas sąvokas), pavyzdžiui: „Inovatyvių antenų modeliavimas, įgalinant oras-oras ir oras-žemė duomenų perdavimą“, „Ilgo veikimo jūrinio drono projektas“. Tai gali kelti neaiškumų rengiant ir vertinant projektus.
Siūlome patikslinti sąrašo punktų formuluotes, kad visais atvejais būtų galima aiškiai nustatyti atitiktį (1) produkto ir (arba) (2) technologijos sąvokoms ir būtų aiškiai įvardytas kuriamas rezultatas, kurį vėliau būtų galima pateikti rinkai.
	Neatsižvelgta.
Gynybos ir saugumo pramonės srities prioritetai ir tematikos buvo identifikuoti Lietuvos kariuomenės, išdiskutuoti vykusių kūrybinių dirbtuvių, įmonių apklausų ir susitikimų su suinteresuotais socialiniais–  ekonominiais partneriais metu. Atkreipiamas dėmesys, kad VšĮ Inovacijų agentūra jau turi patirties vertinant šiuos prioritetus, kadangi buvo vertinami biudžetinėmis lėšomis finansuojami „Gynybos inovaciniai čekiai“ kvietimo Nr. 05-08-20.1.1.1.K,  Nr. 05-08-20.2.1.K ir Nr. 05-08-20-K.3.1 projektai. 

	7.
	
	2. Pareiškėjo veiklos trukmė ir metinės pajamos.
Įmonės finansinis pajėgumas įgyvendinti projektą turėtų būti vertinamas atsižvelgiant į planuojamo įgyvendinti projekto dydį. Dabartiniame šių PAK  vertinimo etape nėra žinoma, kokia bus minimali projekto apimtis, todėl pagrįstai galima tikėtis, kad reikalavimas, jog pareiškėjo metinės pardavimo pajamos per  paskutinius vienus finansinius metus būtų ne mažesnės kaip 150 000,00 eurų, kai pareiškėjas yra labai maža, maža arba vidutinė įmonė (MVĮ), gali užkirsti kelią įgyvendinti mažesnės vertės, bet didelį potencialą turinčius MTEP projektus. Be to, paskutinių finansinių metų pajamos priklauso ir nuo to, ar įmonė tuo metu buvo maža, ar vidutinė (darbuotojų skaičiaus ribos šiose įmonėse skiriasi penkis kartus). Taip pat neatsižvelgiama į galimybę, kad paskutiniai finansiniai metai buvo pirmieji įmonės augimo metai, jai siekiant didesnės plėtros (angl. scale-up).

Siūlome patikslinti kriterijaus aprašymą, numatant, kad:
Vertinama, ar pareiškėjas yra finansiškai pajėgi įmonė, t. y. ar pareiškėjo metinės pardavimo pajamos per  paskutinius vienus finansinius metus yra ne mažesnės kaip 50 000,00 (penkiasdešimt tūkstančių) eurų, kai pareiškėjas yra labai maža arba maža įmonė; ne mažiau kaip 150 000,00 (vienas šimtas penkiasdešimt tūkstančių) eurų, kai pareiškėjas yra vidutinė įmonė; ir ne mažesnės kaip 300 000,00 (trys šimtai tūkstančių) eurų, kai pareiškėjas yra didelė įmonė.
	Neatsižvelgta.
Labai mažų, mažų ir vidutinių  įmonių skaidymo į dvi grupes  atsisakyta įvertinus tai, kad didelė dalis gynybos ir saugumo pramonės srityje veikiančių įmonių dar yra gana jaunos ir jų pardavimo pajamos per 1 finansinius metus labai ženkliai skirtis neturėtų. Šiuo metu rengiamame PFSA projekte numatyta, kad didžiausia galima projektui skirti finansavimo lėšų suma yra 5 000 000 Eur, mažiausia galima projektui skirti finansavimo lėšų suma yra 250 000 Eur.

	8.
	
	3.Projekto įgyvendinimo metu planuojamo (-ų) kurti produkto (-ų) technologinės parengties lygis (toliau – TPL) yra ne žemesnis negu 4 TPL.
Kriterijaus aprašyme yra numatyta, kad „Technologijos išvystymas iki 3 TPL etapo privalo būti atliktas paties pareiškėjo”. Mūsų nuomone, plėtojant MTEP yra labai svarbus veiksmingas vienas kitą savo kompetencijomis papildančių partnerių (įmonių ir MSI) bendradarbiavimas bei praktinių žinių (angl. know-how) perdavimas siekiant bendro rezultato. 
Manome, kad reikalavimas, jog technologiją iki 3 TPL etapo privalo būti išvystęs tik pats pareiškėjas, riboja partnerių sinergiją ir veiksmingą bendradarbiavimą. Be to, toks apribojimas eliminuoja projektus, kurių metu būtų siekiama komercinti, pavyzdžiui, projekto partnerio MSI jau turimus 3 TPL etapo MTEP rezultatus.
Siūlome pakoreguoti šio kriterijaus aprašymą, numatant, kad „Technologijos išvystymas iki 3 TPL etapo privalo būti atliktas paties pareiškėjo arba partnerio, su kuriuo veiksmingai bendradarbiaujama projekte”.

	Atsižvelgta iš dalies.
Pažymime, kad projektų atrankos kriterijais nėra nustatomi reikalavimai partneriams, o siekiama remti to paties juridinio asmens vykdomus projektus, t. y., kad būtų vystoma tos pačios įmonės sukurta technologija, kas sudaro sąlygas gynybos ir saugumo pramonės potencialo stiprinimui Lietuvoje.
Projektų atrankos kriterijus pakoreguotas atitinkamai:
<....3. Projekto įgyvendinimo metu planuojamo (-ų) kurti produkto (-ų) technologinės parengties lygis (toliau – TPL) yra ne žemesnis negu 4 3 TPL...>
<...Vertinami pareiškėjo pateikti dokumentai, įrodantys, kad projekto įgyvendinimo metu pareiškėjo planuojamo (-ų) kurti produkto (-ų) TPL yra ne žemesnis negu 4 TPL, t. y. iki projekto pradžios PĮP pateikimo pareiškėjas turi būti visiškai užbaigęs technologijos kūrimo 3 TPL etapą. Technologijos išvystymas iki 3 TPL etapo privalo būti atliktas pateis pareiškėjo...>

	9.
	
	4. Projekto įgyvendinimo metu sukurtų produktų komercinimo potencialas.
Šio kriterijaus vertinimo metodo aprašyme nurodoma tik tai, kad  „aukštesnis įvertinimas suteikiamas tiems projektams, kurių įgyvendinimo metu numatomų sukurti produktų technologinės parengties lygis yra aukštesnis prieš pradedant projektą ir projekto pabaigoje”, tačiau vertinimo metodika ir jos taikymas nėra detalizuoti.

Siūlome šio kriterijaus aprašymą papildyti šiomis nuostatomis:
Iki 5 balų įvertinimas gali būti skiriamas atsižvelgiant į naujo produkto technologinės parengties lygį, vertinant numatomo sukurti ir (arba) kuriamo produkto technologinę parengtį dviem aspektais: 
1) status quo, t. y. technologinės parengties lygis prieš pradedant projekto veiklas (gali būti skiriama iki 2,5 balo; balai skiriami už vykdomą etapą, pvz., jei 3 etapas baigtas, vertinama, kad pradedamas vykdyti 4 etapas). Vertinimo skalė: 4 etapas – skiriama 0,5 balo; 5 etapas – skiriamas 1 balas; 6 etapas – skiriama 1,5 balo; 7 etapas – skiriama 2,5 balo; 
2) įgyvendinus projektą numatomas pasiekti technologinės parengties lygis (gali būti skiriama iki 2,5 balo; balai skiriami už vykdomą etapą, pvz., jei projekto pabaigoje bus baigtas 7 etapas, vertinama, kad pradedamas vykdyti 8 etapas ir skiriama 2,5 balo). Vertinimo skalė: 6 etapas –  skiriama 1,5 balo; 7 etapas – skiriami 2 balai; 8 ir 9 etapai – skiriama 2,5 balo.
	Paaiškinta.
Projektų atrankos kriterijuose vertinimo metodika nėra detalizuojama, tai bus detaliau nustatyta šiuo metu rengiamame PFSA, kurio projektas bus skelbiamas viešam aptarimui su socialiniais– ekonominiais partneriais.

	10.
	
	5. Pareiškėjo kompetencija kuriamo produkto srityje.
Projekto aprašyme yra numatyta, kad „prioritetinis balas suteikiamas tiems projektams, kurių pareiškėjai turi (1) ne mažiau nei 2 darbuotojus, kurie turi ne mažesnę nei 2 metų patirtį vykdant MTEP veiklas numatomo kurti produkto srityje arba turi (2) ne mažiau kaip 2 darbuotojus, turinčius aukštąjį išsilavinimą numatomo kurti produkto srityje”. Mūsų nuomone, toks kriterijus turėtų būti ne prioritetinis, o specialusis, nes jį turėtų atitikti visi pareiškėjai. Tikėtina, kad visi pareiškėjai šį kriterijų ir atitiks, nes tai būtina norint veiksmingai plėtoti MTEP. Jei visi pareiškėjai atitiks šį kriterijų, prioriteto suteikimas už tai nesukurs pridėtinės vertės atrankos metu.
Be to, projekto vykdytojų kompetenciją atspindi ne tik turimas personalas, bet ir ankstesni projekto vykdytojų pasiekimai.

Siūlome šio kriterijaus pavadinimą pakeisti į „Pareiškėjo ir partnerių (jei yra) kompetencija kuriamo produkto srityje“.
Siūlome numatyti, kad prioritetinis balas suteikiamas tiems projektams, kurių pareiškėjai ir partneriai (jei yra) kartu:
· turi ne mažiau kaip 2 darbuotojus, turinčius aukštąjį universitetinį išsilavinimą ir ne mažesnę kaip 2 metų patirtį vykdant MTEP veiklas numatomo kurti produkto srityje (0 arba 1 balas);
· yra sėkmingai įvykdę bent vieną MTEP projektą, kurio metu buvo kuriami produktai, susiję su 1-ajame kriterijuje įvardytomis technologinėmis sritimis, ir kuriam įgyvendinimui buvo skirtas viešasis finansavimas (0 arba 2 balai);
· yra gavę ne mažiau kaip 50 000 eurų pajamų iš rinkai pateiktų produktų, susijusių su 1-ajame kriterijuje įvardytomis technologinėmis sritimis (0 arba 2 balai).
	Iš dalies atsižvelgta.
Pažymime, kad šiuo atveju projektų atrankos kriterijais nėra nustatomi reikalavimai partneriams.
Projektų atrankos kriterijus formuluojamas taip:
<....Prioritetinis balas suteikiamas tiems projektams, kurių pareiškėjai atitinka bent vieną iš žemiau išvardintų sąlygų:
1. Turi ne mažiau kaip 2 darbuotojus, turinčius aukštąjį universitetinį išsilavinimą ir ne mažesnę kaip 2 metų patirtį vykdant MTEP veiklas numatomo kurti produkto srityje;
2. Yra sėkmingai įvykdę bent vieną MTEP projektą, kurio metu buvo kuriami produktai, susiję su 1-ajame specialiajame kriterijuje įvardytomis gynybos ir saugumo pramonės srities tematikomis, ir kurio įgyvendinimui buvo skirtas viešasis finansavimas;
3. Yra gavę ne mažiau kaip 50 000,00 (penkiasdešimt tūkstančių) eurų pajamų iš rinkai pateiktų produktų, susijusių su 1-ajame specialiajame kriterijuje įvardytomis gynybos ir saugumo pramonės srities tematikomis.
Darbuotojų patirtis vertinama pagal darbo sutartis ir darbuotojų gyvenimo aprašymus (CV) kartu su juose pateiktais kvalifikaciją patvirtinančiais duomenimis ir aprašymu. 
Atitiktis kriterijaus 3 papunktyje nurodytam aspektui vertinama pagal kartu su PĮP pateiktus įmonės buhalterinės apskaitos dokumentus, pagrindžiančius faktinį pajamų gavimą.
Atitiktis kriterijui vertinama pagal PĮP ir kartu su PĮP pateikta informacija.
Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.

Nustatytas kriterijus padės atrinkti projektus, kurių pareiškėjai turi daugiau patirties numatomo kurti produkto srityje, kas padės užtikrinti projekto veiklų efektyvumą ir rezultatyvumą ir tokiu būdu prisidės prie Investicijų programos 11 specialiojo prioriteto „Gynybos ir saugumo pramonės stiprinimas“ 11.1 konkretaus uždavinio „Didinti pramonės pajėgumus, siekiant skatinti gynybos pajėgumų didinimą, pirmenybę teikiant dvejopo naudojimo pajėgumams“ tikslų įgyvendinimo.....>

	11.
	
	6. Pareiškėjo patirtis įgyvendinant MTEP veiklas.
Numatoma, kad prioritetas bus teikiamas tiems projektams, kurių pareiškėjai turi didesnę MTEP veiklų įgyvendinimo patirtį, t. y. yra daugiau investavę į MTEP veiklas. 
Aukštesnis įvertinimas suteikiamas tiems projektams, kurių pareiškėjas per paskutinius vienus finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, jei įmonė yra ne Lietuvos Respublikoje registruotas juridinis asmuo, yra deklaravęs daugiau kaip 20 000,00 (dvidešimt tūkstančių) eurų išlaidų MTEP.
Tačiau  nenurodoma, ar balai bus diferencijuojami ir kaip jie bus paskirstomi, jei pareiškėjai bus investavę gerokai skirtingas sumas į MTEP. Mūsų nuomone, visiems pareiškėjams, deklaravusiems daugiau kaip 20 000,00 (dvidešimt tūkstančių) eurų išlaidų MTEP, neturėtų būti skiriamas vienodas balų skaičius.

Siūlome patikslinti kriterijaus aprašymą, nurodant, kad:
5 balai skiriami, jei  pareiškėjas Valstybės duomenų agentūrai yra deklaravęs daugiau kaip 60 000 eurų MTEP veikloms skirtų išlaidų; 4 balai, jei  pareiškėjas Valstybės duomenų agentūrai yra deklaravęs daugiau kaip 50 000,00 eurų, bet neviršija 60 000,00 eurų išlaidų MTEP veikloms; 3 balai, jei pareiškėjas Valstybės duomenų agentūrai yra deklaravęs daugiau kaip 40 000,00 eurų, bet neviršija 50 000,00 eurų išlaidų MTEP; 2 balai, jei pareiškėjas Valstybės duomenų agentūrai yra deklaravęs daugiau kaip  30 000,00 eurų, bet neviršija 40 000,00 eurų išlaidų MTEP veikloms; 1 balas, jei pareiškėjas Valstybės duomenų agentūrai yra deklaravęs daugiau kaip 20 000,00 eurų, bet neviršija 30 000,00 eurų išlaidų MTEP veikloms.
	Paaiškinta.
Projektų atrankos kriterijuose vertinimo metodika nėra detalizuojama, tai bus detaliau nustatyta šiuo metu rengiamame PFSA, kurio projektas bus skelbiamas viešam aptarimui su socialiniais– ekonominiais partneriais.

	12.
	
	7. Projekto įgyvendinimo metu planuojamas (-i) kurti produktas (-ai) ir (arba) technologija (-os) atitinka bent vieną prioritetinę gynybos ir saugumo pramonės srities tematiką.
Iš visų 1-ojo kriterijaus „Projekto įgyvendinimo metu planuojamas (-i) kurti produktas (-ai) ir (arba) technologija (-os) gynybos ir saugumo pramonės srityje” aprašyme įvardytų gynybos ir saugumo pramonės srities tematikų, atspindinčių Lietuvos kariuomenės identifikuotus gynybos inovacijų poreikius, išskirtos tik 2 prioritetinės gynybos ir saugumo pramonės srities tematikos.
Pažymėtina, kad antroji prioritetinė gynybos ir saugumo pramonės srities tematika nėra  tiesiogiai įvardyta prie pirmojo kriterijaus. 
Abejonių kelia ir tai, kad, atsižvelgiant į šiuo metu Lietuvos kariuomenei kylančius aktualiausius iššūkius, jos išreikštus poreikius ir problemas, prie prioritetinių priskiriamos tik „mažų ir mažo pastebimumo oro taikinių aptikimui, sekimui ir klasifikavimui” reikalingos technologijos, tačiau tokių „taikinių neutralizavimo” technologijos yra laikomos neprioritetinėmis.

Siūlome papildyti prie 7-ojo kriterijaus įvardijamų prioritetinių technologijų sąrašą, įtraukiant technologijas, reikalingas mažiems ir mažo pastebimumo oro taikiniams neutralizuoti.
	Neatsižvelgta.
Šios dvi prioritetinės gynybos ir saugumo pramonės srities tematikos buvo išskirtos atsižvelgiant į Lietuvos kariuomenei šiuo metu kylančius aktualiausius iššūkius, jų išreikštus poreikius ir problematiką.


	13. 
	
	8. Projekto įgyvendinimo metu bendradarbiaujama su mokslo ir studijų institucija.
Kriterijaus aprašyme teigiama, kad „Nustatytas kriterijus padės atrinkti tuos projektus, kurie leis užtikrinti projekto veiklų kokybę ir rezultatyvumą”, tačiau neaišku:
· ar kalbama apie „bendradarbiavimą“, ar apie „veiksmingą bendradarbiavimą“, kaip jis apibrėžiamas GBER?
· ar bet koks MSI bendradarbiavimas su pareiškėju, nepriklausomai nuo jos MTEPI pasiekimų ir potencialo projekto technologinėje tematikoje, laikomas prioritetiniu?
Mūsų nuomone, vien tik bendradarbiavimo su MSI faktas, nevertinant bendradarbiavimo poreikio ir naudos projektui, negali būti laikomas prioritetiniu.

Siūlome patikslinti šio prioritetinio kriterijaus aprašymą, numatant, kad balai bus skiriami, jei įgyvendinant projektą bus veiksmingai bendradarbiaujama su mokslo ir studijų institucija.
	Iš dalies atsižvelgta.
Projektų atrankos kriterijus pakoreguotas atitinkamai:
<.... 8. Projekto įgyvendinimo metu veiksmingai bendradarbiaujama su mokslo ir studija institucija partneriais....>
<...Prioritetinis balas suteikiamas tiems projektams, kuriuose įgyvendinant projekto veiklas bus veiksmingai bendradarbiaujama su mokslo ir studijų institucija (toliau – MSI) partneriais. Priešingu atveju balai nėra skiriami. MSI suprantama taip, kaip ji apibrėžta Lietuvos mokslo ir studijų įstatyme XI-242 Lietuvos Respublikos mokslo ir studijų įstatymas Veiksmingas bendradarbiavimas suprantamas taip, kaip jis apibrėžtas Reglamento (ES) Nr. 651/2014 2 straipsnio 90 punkte ir yra išlaikomos sąlygos, aprašytos šio reglamento 25 straipsnio 6 punkto b papunkčio i) dalyje.
Vertinant pareiškėjo bendradarbiavimą, su MSI, remiamasi jungtinės veiklos sutartimi dėl projekto veiklų įgyvendinimo ir MTEP verslo planu.....>

	14.
	Lietuvos gynybos ir kosmoso
pramonės asociacija (LGKPA)
	Siūlomas pakeitimas
Po 4.4 papunkčio įrašyti naują 5 punktą:
	 5. Kosmoso technologijomis grindžiami gynybos ir saugumo sprendimai: 
5.1. Palydovinės Žemės stebėsenos ir situacinio suvokimo sprendimai; 
5.2. Atsparūs pozicionavimo, navigacijos ir laiko nustatymo sprendimai; 
5.3. Saugūs ir atsparūs palydovinio ryšio sprendimai; 
5.4. Palydovinių ir kitų sensorių duomenų integravimo sprendimai; 
5.5. Kosmoso sistemų stebėjimo, apsaugos ir atsparumo sprendimai; 
5.6. Palydovinių sistemų, jų komponentų ir antžeminės infrastruktūros sprendimai; 
5.7. Kosminių platformų manevringumo, orbitos palaikymo ir atsparumo sprendimai. 


Pasiūlymo pagrindimas
1. Atitiktis Europos Sąjungos gynybos parengties krypčiai. Europos Komisijos ir Sąjungos vyriausiojo įgaliotinio 2025 m. spalio 16 d. bendrame komunikate „Preserving Peace - Defence Readiness Roadmap 2030“ Europos kosmoso skydas (European Space Shield) įvardytas kaip vienas iš keturių Europos gynybos parengties flagmanų. Juo siekiama sukurti ir apsaugoti visapusišką Europos kosmoso pajėgumų sistemą gynybos tikslams, remiantis ES kosmoso sistemomis ir nacionaliniais pajėgumais. Dokumente išskiriami PNT, geografinė žvalgyba, saugus ryšys, kosmoso srities situacinis suvokimas, atsparumas signalų trikdymui ir klastojimui bei operacijos ir paslaugos kosmose.
2. Atitiktis Europos kosmoso agentūros saugumo ir atsparumo krypčiai. Europos kosmoso agentūros iniciatyva „European Resilience from Space“ kosmoso technologijas saugumo ir atsparumo reikmėms grindžia integruotu Žemės stebėjimo, pozicionavimo, navigacijos ir laiko nustatymo bei saugaus ryšio pajėgumų deriniu. Šios kryptys tiesiogiai atsispindi siūlomuose 5.1-5.4 papunkčiuose, o 5.5-5.7 papunkčiai sudaro prielaidas sistemų atsparumui, infrastruktūrai ir operaciniam kosminių platformų panaudojimui.
3. Sąsaja su Lietuvos nacionalinio saugumo ir gynybos prioritetais. Atnaujinamoje Lietuvos nacionalinio saugumo strategijoje akcentuojamas karinių pajėgumų vystymas, kritinės infrastruktūros apsauga, žvalgybos pajėgumų stiprinimas, oro erdvės ir teritorinės jūros stebėjimas, elektromagnetinės kovos pajėgumai bei naujos kartos ryšių ir informacinių sistemų plėtra. Kosmoso technologijos gali būti horizontali priemonė šioms kryptims įgalinti, ypač situacinio suvokimo, atsparaus ryšio, navigacijos, žvalgybos duomenų ir veiklos tęstinumo srityse.
4. Dvejopo naudojimo ir technologinio neutralumo principas. Siūlomos formuluotės apibrėžia funkcines technologijų kryptis, tačiau neapriboja pareiškėjų konkrečiais technologiniais sprendiniais. Tai sudaro sąlygas remti tiek gynybos, tiek dvejopo naudojimo MTEP projektus, įskaitant palydovų komponentus, antžemines sistemas, sensorius, duomenų apdorojimą, ryšį, navigaciją, kosminių platformų manevringumą ir orbitos palaikymą.
5. Suderinamumas su esama kriterijaus struktūra. Siūlomas papildymas nekeičia kriterijaus vertinimo logikos: projektas ir toliau būtų vertinamas pagal tai, ar planuojamas kurti produktas ir (arba) technologija atitinka bent vieną nustatytą gynybos ir saugumo pramonės tematiką. Kosmoso technologijų įtraukimas tik išplečia tematikų apimtį, išlaikant esamą PĮP ir verslo plano vertinimo mechanizmą.
Siūlomas sprendimas
LGKPA siūlo įtraukti 5 punktą „Kosmoso technologijomis grindžiami gynybos ir saugumo sprendimai“ su 5.1-5.7 papunkčiais į specialiojo projektų atrankos kriterijaus Nr. 1 vertinimo metodą ir taikymą. Toks papildymas sustiprintų atrankos kriterijaus atitiktį besiformuojantiems Europos gynybos pajėgumų poreikiams, sudarytų sąlygas Lietuvos įmonėms kurti aukštos pridėtinės vertės dvejopo naudojimo technologijas ir geriau integruotų šalies kosmoso technologijų kompetencijas į gynybos ir saugumo pramonės ekosistemą.
	Neatsižvelgta.
Gynybos ir saugumo pramonės srities prioritetai ir tematikos buvo identifikuoti Lietuvos kariuomenės, išdiskutuoti vykusių kūrybinių dirbtuvių, įmonių apklausų ir susitikimų su suinteresuotais socialiniais– ekonominiais partneriais metu.



________
